

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv

PAŠVALDĪBAS DOMES SĒDES PROTOKOLA IZRAKSTS

|  |  |  |
| --- | --- | --- |
| Ogrē, Brīvības ielā 33 | Nr.14 | 2024. gada 26. septembrī |

**7.**

**Par grozījumiem Ogres novada pašvaldības domes 2022. gada 27.oktobra lēmumā “****Par Ogres novada pašvaldības tiešās līdzdalības saglabāšanu sabiedrībā ar ierobežotu atbildību “MS Siltums”**

Atbilstoši Publiskas personas kapitāla daļu un kapitālsabiedrību pārvaldības likuma 7.pantam tika pieņemts Ogres novada pašvaldības (turpmāk – Pašvaldība) domes 2022.gada 27.oktobra lēmums “Par Ogres novada pašvaldības tiešās līdzdalības saglabāšanu sabiedrībā ar ierobežotu atbildību “MS Siltums” (protokola izraksts Nr.25; 9.) (turpmāk – Lēmums).

Pašvaldības dome konstatē, ka Lēmumu ir nepieciešams papildināt ar Publiskas personas kapitāla daļu un kapitālsabiedrību pārvaldības likuma 7.panta otrās daļas 1.punktā noteikto vērtējumu attiecībā uz SIA “MS siltums” atbilstību šā likuma 4.panta nosacījumiem un atbilstoši šā likuma 7.panta otrās daļas 2.punktam noteikt SIA “MS siltums” vispārējo stratēģisko mērķi.

Ņemot vērā minēto un pamatojoties uz Pašvaldību likuma 4.panta pirmās daļas 1.punktu, 7.pantu, 10.panta pirmās daļas 9.punktu, Publiskas personas kapitāla daļu un kapitālsabiedrību pārvaldības likuma 4.panta pirmo daļu, 7.panta pirmo daļu un otro daļu, 57.panta pirmās daļas 1.punktu, Enerģētikas likuma 51.panta pirmo daļu, Valsts pārvaldes iekārta likuma 40.panta pirmo daļu, 41.panta pirmo daļu, 88.panta pirmo un otro daļu,

**balsojot: ar 18 balsīm "Par" (Andris Krauja, Artūrs Mangulis, Atvars Lakstīgala, Dace Māliņa, Dainis Širovs, Dzirkstīte Žindiga, Egils Helmanis, Gints Sīviņš, Igors Miglinieks, Indulis Trapiņš, Jānis Iklāvs, Jānis Kaijaks, Jānis Siliņš, Kaspars Bramanis, Pāvels Kotāns, Raivis Ūzuls, Rūdolfs Kudļa, Valentīns Špēlis), "Pret" – nav, "Atturas" – nav, "Nepiedalās" – nav,**

Ogres novada pašvaldības dome **NOLEMJ:**

1. **Izdarīt** grozījumus Ogres novada pašvaldības domes2022.gada 27.oktobra lēmumā “Par Ogres novada pašvaldības tiešās līdzdalības saglabāšanu sabiedrībā ar ierobežotu atbildību “MS siltums” (protokola izraksts Nr. 25; 9.) (turpmāk – Lēmums), papildinot Lēmumu ar 1.1 un 1.2 punktiem šādās redakcijās:

“1.1 **Atzīt** sabiedrības ar ierobežotu atbildību “MS siltums”, reģistrācijas Nr.40103666190, darbību konkrētajā tirgū **par atbilstošu** Valsts pārvaldes iekārtas likuma 88. panta pirmās daļas 1.punkta un 2.punkta nosacījumiem - publiskas personas kapitālsabiedrības vai publisku personu kontrolētas kapitālsabiedrības darbības rezultātā tiek novērsta tirgus nepilnība un tiek radītas preces vai pakalpojumi, kas stratēģiski svarīgi valsts vai pašvaldības administratīvās teritorijas attīstībai vai valsts drošībai.”

“1.2 **Noteikt** sabiedrībai ar ierobežotu atbildību “MS siltums” vispārējos stratēģiskos mērķus:

1. palielināt siltumenerģijas ražošanu no biomasas un citiem atjaunojamiem energoresursiem, samazinot atkarību no fosilajiem kurināmajiem un siltumnīcefekta gāzu emisijām;
2. optimizēt katlumāju darbību un siltumenerģijas pārvades sistēmas, lai samazinātu enerģijas zudumus un palielinātu kopējo efektivitāti, nodrošinot zemākas izmaksas gala patērētājiem;
3. veicināt ilgtspējīgu un videi draudzīgu siltumenerģijas ražošanu, nodrošinot resursu atjaunojamību un minimālu negatīvo ietekmi uz apkārtējo vidi;
4. investēt modernās tehnoloģijās un inovācijās, lai uzlabotu siltumenerģijas ražošanas efektivitāti un konkurētspēju tirgū, kā arī integrētu jaunākos atjaunojamo energoresursu risinājumus;
5. izveidot un uzturēt stabilu, drošu un neatkarīgu energoapgādes sistēmu, kas spēj nodrošināt siltumenerģiju bez pārtraukumiem, arī nestandarta situācijās vai energoresursu piegādes traucējumu gadījumā;
6. samazināt siltumenerģijas ražošanas izmaksas, veicot rūpīgu resursu plānošanu un izmantošanu, kā arī uzlabojot ražošanas procesa rentabilitāti un uzņēmuma finansiālo stabilitāti;
7. nodrošināt augstu klientu apmierinātību, piedāvājot uzticamus, efektīvus un videi draudzīgus siltumapgādes pakalpojumus, kā arī izstrādājot pielāgotus risinājumus dažādām klientu grupām;
8. veidot spēcīgas sadarbības ar pašvaldībām, valsts institūcijām un citām iesaistītajām pusēm, lai veicinātu kopīgas iniciatīvas atjaunojamo energoresursu izmantošanas paplašināšanā un ilgtspējīgas enerģētikas attīstībā.”

(Sēdes vadītāja,

domes priekšsēdētāja E. Helmaņa paraksts)